R185, R200 (by die deur)
MET Coenie de Villiers (konsep en musiek), Deon Meyer (teks en verteller) en Mauritz Lotz (kitare) FOTOGRAFIE EN VIDEO’S Maryna Cotton en Sarel van Staden (National Geographic); NASA ANIMASIE Diek Grobler VERVAARDIGER CDV Market Ideation
Karoo Suite van Deon Meyer en Coenie de Villiers het drie jaar gelede by die KKNK gedebuteer en sedertdien gehore oor die hele land heen op hul voete gehad. Die opvolgproduksie, Karoo Suite 2: Karoonagte, volg dieselfde bewese resep met verhale van Meyer (wat ook die verteller op die verhoog is) en oorspronklike musiek van De Villiers. Die kitaarvirtuoos Mauritz Lotz sluit by hulle aan. Die produksie bestaan uit nagverhale en word toegelig met oudiovisuele materiaal van National Geographic-fotograwe en van Nasa en met animasie deur die kunstenaar Diek Grobler. Karoo Suite 2: Karoonagte is Meyer en De Villiers se mooiste liefdesbrief aan die Karoo.